b'\n_START_ARTICLE_\nChristian L\xc3\xbctken (officer)\n_START_PARAGRAPH_\nChristian L\xc3\xbctken (15. maj 1840 i K\xc3\xb8benhavn \xe2\x80\x93 12. oktober 1923) var en dansk officer._NEWLINE_Han var s\xc3\xb8n af kommand\xc3\xb8rkaptajn Otto L\xc3\xbctken og hustru Vilhelmine f\xc3\xb8dt von Zepelin, blev sekondl\xc3\xb8jtnant 1859, deltog i krigen 1864, blev premierl\xc3\xb8jtnant 1867, kaptajn 1878, var stabschef ved 2. sj\xc3\xa6llandske Brigade 1882-90, blev oberstl\xc3\xb8jtnant 1890, oberst og chef for 4. Regiment 1896, var kommandant i K\xc3\xb8benhavn 1900-03, blev generalmajor og chef for 1. sj\xc3\xa6llandske Brigade 1903 og slutteligt generall\xc3\xb8jtnant og kommanderende general i 1. Generalkommandodistrikt 1908. Han fik afsked 1909. 1910 blev han ordensceremonimester. Han var Storkors af Dannebrogordenen, Dannebrogsmand, bar Erindringsmedaljen for Krigen 1864 og en r\xc3\xa6kke udenlandske ordener._NEWLINE_Han blev gift 1867 med Marie Frederikke Charlotte Daniels (24. december 1845 i Ratzeburg - 9. marts 1917).'